recursal/SuperWikiNEXT-32B huggingface dataset:
**Բուրավետ պղպեղ կամ Յամայկայի պղպեղ,** արևադարձային մշտադալար բուժիչ պիմենտա ծառի չորացած չհասունացած պտուղներ։

Նկարագրությունը
---------------

Այս պտուղներն իրենցից ներկայացնում են հատապտուղներ, սկզբում կապտականաչավուն հատապտուղներ են. չորացումից հետո անհարթ, երկուսից երեք անգամ ավելի մեծ շագանակագույն հատիկներ են, քան սև պղպեղը, որը պարունակում է մինչև 4%-անոց եթերայուղ։ Համեմունքն ունի անուշ բույր, կծու համ և հիշեցնում է սև պղպեղի, մեխակի, մշկընկույզի և դարչինի խառնուրդ։

Հայրենիքը՝ Կարիբյան կղզիներն են։ Մշակվում է Հնդկաստանում, Կենտրոնական և Հարավային Ամերիկայում (հիմնականում Բրազիլիայում), Կուբայում և Ճամայկայում։

Վաճառքում հայտնվում է հատիկի և աղացած տեսքով։ Ամբողջական հատիկն ավելացվում է մսային ապուրների, մարինադների, մսային սոուսների (ավելի հազվադեպ՝ ձկնային կերակրատեսակներում) և օգտագործումից առաջ հանվում են ուտեստի միջից, քանի որ այն համը տալիս է տապակած մսին, հատկապես թռչնամսին։ Հատիկավոր պղպեղը ջրի մեջ թույլ է լուծվում։ Աղացած վիճակում հատիկավոր պղպեղն ավելացվում է միայն հրուշակեղենի խմորի մեջ (քաղցրաբլիթ, թխվածքաբլիթ, կեքս)՝ որպես համեմված խառնուրդների բաղադրիչներից մեկը։

Քիմիական բաղադրությունը
-----------------------

Բուրավետ պղպեղը պարունակում է պիմենտոյի յուղ, որն օգտագործվում է լիկյորների արտադրության մեջ, ինչպես նաև կոսմետիկական արդյունաբերության մեջ՝ օծանելիքների և օճառների արտադրության համար։ Դրա հիմնական բաղադրիչներն են՝ էվգենոլը, կարիոֆիլլենը, ցինեոլը, ֆելլանդրենը։

Բժշկական միջոցներ
-----------------

Օգնում է վերացնել գազերը։ Այն օգտագործվում է որպես ախտահանիչ։

Տես նաև
-------

* Ճապոնական պղպեղ

Ծանոթագրություններ
------------------

1. ↑  Муравьёва Д. А. Тропические и субтропические лекарственные растения. — 2-е изд. перераб. и доп. — М.: Медицина, 1983. — С. 118—119. — 336 с
**Սարդոստայնային արվեստ**, սարդոստայնից տարբեր պատկերներ ստեղծելու արվեստ։ Աշխատանքների հիմնական նյութը հանդիսանում է սարդոստայնը, որը հեղինակը հավաքում և մշակում է հատուկ կերպով։ 

Սարդոստայնային արվեստ

Պատմություն
-----------

Շատ ակադեմիական գրվածքներ վկայում են, որ դեռևս XVI-րդ դարում Արևելակենտրոնական Ալպերի հեռավոր հովիտներում վանականները ստեղծում էին նկարներ սարդոստայնից պատրաստված կտորների կտավների վրա։ 100-ից քիչ հայտնի սարդոսայնային կտավներ են մնացել, որոնց մեծ մասը պահպանվում են անձնական հավաքածուներում։
Դրանցից մեկում պատկերված է Ֆիլիպ Ուելսերը (1527-1580)՝ հայտնի գեղեցկուհի, ով ամսունացել է Տիրոլի Արքիդուքս Ֆերդինանդ II (Արագոնի թագավոր) հետ և հաստատվել Ինսբրուքի Ամբրաս ամրոցում։
Այլ կտավներում անհայտ տիրոլյան գյուղացիներ են պատկերված։

Ժամանակակից բազմազանության վակումը աստիճանաբար լցվում է նոր հայտնություններով ու հետքրքրություններով։ 500 տարի անց 21-րդ դարում նկարիչ Անդրանիկ Ավետիսյանը աշխարհում առաջինը ստեղծում է ոչ թե սարդոստայնից ստացված կտորներ, որի վրա կարելի է նկարել, այլ աշխարհում առաջինը պատկերներ է ստեղծում անմիջապես սարդոստայնից։

2009 թվականին Անդրանիկը արվեստանոցի պատուհանի անկյունում նկատում է սարդոստայն ու միտք է առաջանում սարդոստայնից նկարներ ստեղծել:․Սկսում է ուսումնասիրել սարդերի կյանքը ու սարդոստայնի կառուցվածքը։ Սկսում է սարդեր պահել։ Սարդոստայններով սկսում է ստանալ նկարներ, որոնք էլ շատ արագ ճանաչում են բերում նկարչին։ 
Անդրանիկ Ավետիսյանը 2017 թվականին մասնակցել է Կաննի << Աշխարհի նկարիչները >> Ժամանակակից արվեստի միջազգային ցուցահանդեսին՝ որտեղ էլ արժանացել է «Նոր տաղանդ և ամենաստեղծագործական միտք» մրցանակին։

Ծանոթագրություններ
------------------

1. ↑
2. ↑
3. ↑
4. ↑
5. ↑
**Հին Կասկադի ջրվեժի խճանկար**, ջրվեժի խճանկար, որ գտնվել է Կասկադ համալիրի տեղում՝ մինչև համալիրի կառուցումը։ Հեղինակը հայ քանդակագործ, ՀԽՍՀ վաստակավոր նկարիչ (1967) Դերենիկ Դանիելյանն է։

Պատմություն
-----------

Խճանկարը տեղադրված է եղել ներկայիս Կասկադ համալիրի առաջին հարթակի տեղում գտնված ջրվեժի դիմաց։ Խճանկարում պատկերված են եղել ջրից վեր ցատկող ձկներ՝ տարբեր գույների։ Խճանկարը պատրաստված է եղել ջնարակապատ ձեռագործ սալերից։

Ապամոնտաժվեց 1980-ական թվականներին Կասկադ համալիրի շինարարական աշխատանքների ժամանակ։ Խճանկարի պահպանության վերաբերյալ տեղեկություն չի պահպանվել։

Խճանկարի պատկերը պահպանվել է լուսանկարներում, վավերագրական և գեղարվեստական ֆիլմերում։

Հին Կասկադ խճանկար-ինստալացիա
-----------------------------

Երևանի Կասկադ համալիրի տեղում եղած ջրվեժի խճանկարի վերակազմություն-ինստալիացիան
2018 թվականի հունիսի 1-ին Գաֆէսճեան արվեստի կենտրոնի կողմից կազմակերպված Երեխաների պաշտպանության միջազգային օրվա շրջանակներում Գաֆէսճեան քանդակների պարտեզում տեղադրվեց «Հին Կասկադ» խճանկար-ինստալացիան, որը հավաքվել և ներկվել էր հենց երեխաների կողմից։ Այն նվիրված է Երևան քաղաքի հիմնադրման 2800-ամյակին։

Հին Երևան. կենդանի հիշողություն
-------------------------------

«Հին Երևան. կենդանի հիշողություն» նախագծի շրջանակներում Գաֆէսճեան արվեստի կենտրոնի կողմից ստեղծվել է լրացված իրականության (augmented reality) հարթակ, որը հնարավորություն է տալիս հեռախոսային հավելվածի միջոցով «կենդանացնել» Դերենիկ Դանիելյանի հեղինակած խճանկարը՝ օգտագործելով արխիվային լուսանկարներ, դրվագներ ֆիլմերից, ինչպես նաև խճանկարի անիմացիոն տարբերակը։

Պատկերասրահ
-----------

* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Բիլայնի աջակցությամբ Գաֆէսճեան արվեստի կենտրոնում կայացել է Երեխաների պաշտպանության միջազգային օրվան նվիրված ավանդական միջոցառումը(չաշխատող հղում)
2. ↑  Գաֆէսճեան արվեստի կենտրոնում կայացել է Երեխաների պաշտպանության օրվան նվիրված ավանդական միջոցառումը
Բուլեվտերիոնի ավերակները Պրիենեում
**Բուլեվտերիա** (հուն․՝ Βουλευτήριο), վարչական կենտրոն անտիկ շրջանի
Հին Հունաստանում։ Նախատեսված էր բուլեի նիստերի կամ սրբարանների միացյալ խորհրդի համար։ Բուլեվտերիոնը ուղղանկյունաձև շինություն էր, որտեղ առաստաղի համար նեցուկ էին հանդիսանում սյուները, իսկ նստատեղերի շարքերը բարձրանում էին աստիճաններով։ Հելլենիզմի ժամանակաշրջանի մեծ կառույցներում, երբ քաղաք-պետության կառավարողը դարձել էր խորհուրդը, գլխավոր սրահի առաջ տեղակայված էր սյուների պարագծով շրջապատված բակը՝ այգով և շատրվանով, իսկ մուտքը նշվում էր հանդիսավոր գավթով։

Խորհրդի անդամները (Ներկայացուցիչները) հավաքվում էին բուլեվտերիոնում՝ հանրային հարցերի շուրջ խորհրդակցելու և որոշում կայացնելու համար։

Հունաստանում և հին հունական գաղութներում գոյություն ունի մի քանի բուլեվտերիոն։ Բուլեվտերիոնը պետք չէ շփոթել Պրիտենիոնի հետ, որտեղ գումարվում էր համաժողով գործադիր խորհրդի կողմից և հաճախ այն ծառայում էր որպես բուլեի ընդհանուր սրահ։

Աթենք
-----

Աթենական բուլեն ավելի շատ հայտնի է որպես 500-ի խորհուրդ։ Սոլոնի կողմից մ.թ.ա. 594 թվականին այն ձևավորվեց որպես համաժողով` 400-ի խորհուրդ, որի կազմում ներառվեցին 100-ական ներկայացուցիչ աթենական չորս տեղաբնիկ ցեղերից յուրաքանչյուրից։ Նոր սահմանադրության ընդունմամբ մ.թ.ա. 507 թվականին այն փոխվեց` ձևավորվելով 10 նոր կազմավորված ցեղերից յուրաքանչյուրից 50 մարդու ընտրությամբ (յուրաքանչյուրը մեկ տարի ծառայության ժամկետով)։ Նոր բուլեվտերիոնը կառուցվեց Աթենքի ագորայի արևմտյան կողմում` Կոլոնոս Ագորայիսից ներքև։ Այն գրեթե քառակուսի էր, բաղկացած էր նախամուտքից և գլխավոր խորհրդասենյակից (ընդարձակ, ուղղանկյուն սենյակ` պատերի տակ դասավորված փայտե նստարաններով)։ Տանիքի համար նեցուկ էին հինգ սյուները։ Այժմ այն հայտնի է Մեթրուն (Մոր տուն) անունով։

Նոր բուլեվտերիոնը կառուցվեց հին բուլեվտերիոնի արևմուտքում 5֊րդ դարի վերջին։ Այն ավելի փոքր, բայց ավելի բարդ էր, ամֆիթատրոնի նման համակարգով, կիսաշրջանաձև նստարանների 12 աստիճանաշարքով։

Օլիմպիա
-------

*Բուլեվտերիոնի* ավերակներ Օլիմպիայում
Հին Օլիմպիայի բուլեվտերիոնը ձևավորված էր վաղ շրջանի հունական տաճարի նման, քառակուսի էր, պայտաձև։ Այն ուներ ամուր դասավորվածություն և տեղակայված էր քաղաքի ագորայի մոտ։

Պատկերասրահ
-----------

* Բուլեվտերիոնի պատկերասրահ
* ԱլաբանդաԱլաբանդա
* ԷգասԷգաս
* ԳլանումԳլանում
* ՄուրգանտիաՄուրգանտիա
* ՆիսաՆիսա
* ՅասոՅասո

Ծանոթագրություններ
------------------

1. ↑  «Delphi, Bouleuterion (Building)». Perseus Digital Library (en inglés).
2. ↑  «Delos, Building D (Building)». Perseus Digital Library (en inglés)
3. ↑  Christopoulou, Vasiliki. «Bouleuterion at the Ancient Agora: Description». ODYSSEUS (en inglés). Ministerio de Cultura de Grecia

Արտաքին հղումներ
----------------

* Bouleuterion: Birthplace of Democracy
* Bouleterion at Mantineia
Սկարամուչա,  
*Մորիս Սանդի պատկերը, 1860 թվական*
**Սկարամուչա** (իտալ.՝ Scaramuccia՝ «Փոքրիկ կռվարար»), դիմակավոր կերպար իտալական դել արտե կատակերգությունում։ Իրենից ներկայացնում է հարավային կամ նեապոլյան դիմակների կվարտետը՝ Կովյելոյի, Տարտալյայի և Պուլչինելայի հետ։ Ֆրանսիայում այս կերպարին անվանում են **Սկարմուշ** (ֆր.՝ Scaramouche):

Սկարմուչիի դիմակը որոշ չափով կրկնօրինակում է հյուսիսային կապիտանի դիմակը, սակայն այն իր մեջ ավելի քիչ քաղաքական երգիծանք է կրում։ Այդ արդեն իսպանացի զավթիչ չէր, այլ սովորական գլուխգովան կռվարար, որը ոգով մոտ է Պլավտի կերպարներից որոշներին։ Նա գլուխգովան է, սիրում է հայհոյել, բայց հենց բանը հասնում է կռվին, նա վախկոտի պես փախչում է։ Եթե չհասցնի փախչել, ապա անխտիր ծեծվելու է։

Սկարմուչիի դիմակից ծնվել են կերպարներ *Պասվարիելո*-ն (ծառա, ալկոհոլիկ և շատակեր), *Պասկվինո*-ն (խորամանկ և սուտասան ծառա) и, во Франции, *Կրիսպեն*։

Իտալացի դրամատուրգ Կառլո Գոլդոնին «Ֆիդելի» թատերախմբում ելույթ ունենալու ժամանակ կատարում է Սկարմուչիի դերը։

Սկարմուշը նաև ներկա է Ռաֆաել Սաբատինիի երկու վեպերում, համանուն Միյո Դարիուսի համանուն շարանվագում և Queen անգլիական ռոք խմբի «Bohemian Rhapsody» երգում։

Պատկերասրահ
-----------

* Տիբերիո Ֆիորիլլի[en]  Սկարամուշայի դերում,XVII դարի փորագրությունՏիբերիո Ֆիորիլլի[en]  Սկարամուշայի դերում,  
*XVII դարի փորագրություն*
* Դրվագ իտալական կատակերգության ներկայացումիցփորագրություն XVII դ.Դրվագ իտալական կատակերգության ներկայացումից  
*փորագրություն XVII դ.*
* Նեապոլյան Սկարապուչա,ֆրանսական փորագրություն XVIII դ.Նեապոլյան Սկարապուչա,  
*ֆրանսական փորագրություն XVIII դ.*

Տես նաև
-------

* Տարտալյա (կոմեդիա դել արտե)

Գրականություն
-------------

* *Ա. Կ. Ջիվելեգով*, «Իտալիայի ժողովրդական կատակերգություն», Մոսկվա, 1954թ. էջ 146—149.
* *Մ. Բուլգակով* Պարոն դե Մոլյերի կյանքը // Բուլգակով. Թատերագրական վեպ. — Մ.: 2002, էջ 56—57.
**Պոմպեյի ամֆիթատրոն**, հասարակական շենք՝ տեղադրված քաղաքի արևելյան ծայրին։ Ունեցել է 15 հազար նստատեղ, կառուցվել է մ. թ. ա. 70 թվականին։ Կառուցման համար միջին մասից որոշ քանակությամբ հող է հանվել և լցվել ձվաձև պարագծով։ Նստելու տեղերն արված են բնական հողի, մասամբ նաև լիցքի վրա։ Հարավային և արևելյան կողմից լիցքը հենվում է քաղաքի պարիսպների վրա, այսինքն՝ վերջիններս ամֆիթատրոնի նման հենապատերի դեր էին կատարում։ Մյուս կողմերը հենվում էին ձվաձև պարագիծ ունեցող պատերի վրա։ 
Հանդիսատեսները վերին շարքերի տեղերն էին անցում արտաքին պատերին կցված քարե աստիճաններով, իսկ ներքևի շարքերի նստելու տեղերն անցնում էին հողալիցքի տակ ամփոփված միմյանց զուգահեռ լայն միջանցքներով։

Նկարագրություն
--------------

Պոմպեյի հատակագիծը Ամֆիթատրոնը զբաղեցնում է հարավային մասը
Գտնվում էր քաղաքի հարավարևելյան մասում՝ խիտ բնակեցված տարածքում, գլխավոր պալատի հակառակ կողմում և Սարնո և Նոչերա դարպասներից ոչ հեռու։ Ձվաձև էր, ուներ 15 հազար նստատեղ, 140 մետր երկարություն և 105 մետր լայնություն։

Պոմպեյի ամֆիթատրոնը ներսից

Դիզայնը և կառուցվածքը
---------------------

Պոմպեյի ամֆիթատրոնը դրսից
Կառուցվել է մ․թ․ա․ 70 թվականին։ Հանդիսանում է վաղ հռոմեական ամֆիթատրոն, որը կառուցված է եղել քարից։ Նախկինում դրանք կառուցվում էին փայտից։ Հաջորդ քարով կառուցված հռոմեական ամֆիթատրոնը Հռոմի Կոլիզեումն է եղել։

Աղբյուրներ
----------

* BBC, "Pompeii Art and Architecture Gallery", Joanne Berry (accessed 7 May 2009)
* History Channel, The Most (2001), episode "Family Business"
* 'CSO: Security and Risk', "Modern Crowd Control Lessons (from Ancient Pompeii)" Archived 2009-10-30 at the Wayback Machine. Scott Berinato, *18 May 2007* (accessed 7 May 2009)
* Pink Floyd: Live at Pompeii
* University of Chicago, [

Ծանոթագրություններ
------------------

1. ↑  Վարազդատ Հարությունյան , Հին աշխարհի ճարտարապետություն, Երևան, 1978
2. ↑  {{|Étienne|1989|p= 8-9 plan de Pompéi et 379}}
3. ↑  {{|Étienne|1989|p= 381-382}}

Արտաքին հղումներ
----------------

* 3D model of Pompeii Amphitheatre
**«Մի՛ զայրացիր»**, գերմանական սեղանի խաղ, որը մշակել է Յոզեֆ Ֆրիդրիխ Շմիդտը 1907-1908 թ.։ Խաղը թողարկվել է 1914 թ. և վաճառվել մոտ 70 միլիոն օրինակով։ Այս խաղին նման են հնդկական «Պաչիսին», կոլումբիական «Պարկեսը», անգլիական «Լուդոն»։

Խաղի անունը
-----------

Խաղի անունը գերմաներեն նշանակում է «Մի՛ բարկացիր» ("Mensch ärgere Dich nicht" բառացիորեն «Մի՛ զայրացիր, եղբայր» կամ «Մի՛ զայրացիր, ընկեր»)։ Անունը ծագում է այն հանգամանքից, որ խաղաքարը վերադառնում է դաշտից դուրս վիճակ, երբ մյուս խաղացողի խաղաքարը հայտնվում է այդ դաշտում, ինչը հիշեցնում է նարդի խաղի կանոնները։

Կանոններ
--------

Փայտե տախտակ` բոլոր խաղաքարերով իրենց տներում (չի պատահում խաղի ընթացքում)
Կարող են խաղալ 2-4 հոգի՝ մեկական խաղացող յուրաքանչյուր կողմից։ Ամեն խաղացող ունի 3 կամ 4 խաղաքար (գոյություն ունի խաղի 2 տարբերակ), որոնք խաղի սկզբում գտնվում են դաշտից դուրս վիճակում՝ պահեստում։ Խաղացողները պետք է տեղափոխեն իրենց խաղաքարերը ամբողջ խաղադաշտով մինչև իրենց տունը։

Շարքերը դասավորված են խաչաձև։ Նրանք շրջապատված են և կապված դաշտերի շրջանի հետ, որի վրայով խաղաքարերը տեղաշարժվում են ժամացույցի սլաքի ուղղությամբ։ Խաղադաշտի ամեն կողմում կա պահեստ, սկիզբ և տուն։ Խաղացողը պիտի իր բոլոր խաղաքարերը տանի պահեստից մինչև տուն։

Հոլանդական տարբերակ 6 խաղացողի համար
Սկզբում պետք է 1 խաղաքար պահեստից տանել դեպի սկիզբ։ Դրա համար զառը գցում են այնքան, մինչև զառի վրա դուրս գա 6 թիվը։ Խաղաքարը շարժվում է ըստ զառի վրա դուրս եկած թվի։ Եթե այդ թիվը 6 է, ապա խաղացողն ունի 2-րդ քայլի իրավունք։ Եթե որևէ գույնի խաղաքար կանգնի ուրիշ խաղաքարի վրա նույն վանդակում, ապա դրանով այդ խաղաքարն ուղարկում է պահեստ։ Բայց եթե այդ վանդակը կանգնած խաղաքարի սկիզբն է, ապա կանգնող խաղաքարն է գնում պահեստ։ Դրանից խուսափելու համար խաղացողը կարող է քայլը բաց թողնել։ Նույն գույնի խաղաքարերը իրավունք չունեն իրար վրա կանգնել նույն վանդակում։ Խաղն ավարտվում է, երբ որևէ խաղացողի բոլոր խաղաքարերը հասնեն տուն։

Արտաքին հղումներ
----------------

* "Mensch ärgere Dich nicht: Geschichte eines Spieleklassikers" Archived 2011-05-16 at the Wayback Machine. ("History of a Classic Game")

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1079941142 |

 |
|  |
| --- |
| **Փոքր ջրածիծառ** |
| Փոքր ջրածիծառՓոքր ջրածիծառ |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Քորդավորներ (Chordata) |
| **Ենթատիպ** | Ողնաշարավորներ (Vertebrata) |
| **Դաս** | Թռչուններ (Aves) |
| **Կարգ** | Քարադրանմաններ (Charadriiformes) |
| **Ընտանիք** | Որորներ (Laridae) |
| **Ցեղ** | **Sternula** |
| **Տեսակ** | **Փոքր ջրածիծառ** *(S. albifrons)* |
|
| **Միջազգային անվանում** |
| ***Sternula albifrons***Pallas, 1764 |
|
| **Տարածվածություն և պահպանություն** |
| **Հատուկ պահպանության կարգավիճակ՝**   Քիչ մտահոգող տեսակՏաքսոնի տարածվածությունը Տաքսոնի տարածվածությունը |

*Sternula albifrons albifrons*
**Փոքր ջրածիծառ** (լատին․՝ Sterna albifrons), ջրածիծառների ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։

Տարածվածություն
---------------

Տարածված է Հարավային և Միջին Եվրոպայում, Հյուսիսային Ամերիկայում, Կենտրոնական և Հարավային Ասիայում, Ավստրալիայում և Պոլինեզիայում։ Հայաստանում բնադրում է Արմավիրի և Արարատի (Արմաշի ձկնաբուծական տնտեսության տարածք) մարզերում։

Էկոլոգիա
--------

Ապրում է ջրավազանների մոտ գնտվող աղուտներում, աղային և կավային տեղամասերում։

Գաղութային տեսակ է։ Հայասատանում չվող է, հանդիպում է ապրիլ-մայիս ամիսներից մինչև սեպտեմբեր-հոկտեմբեր։ Բնադրում է հողի վրա։ Ձվադրումը մայիսի վերջից մինչև հուլիսի կեսերն է։ Դնում են 1-3 ձու։ Զարգացումը տևում է 18-22 օր։

Պահպանություն
-------------

Հայաստանում սահմանափակ արեալով հազվագյուտ տեսակ է, որը ԲՊՄՄ Կարմիր ցուցակում ընդգրկված է քիչ մտահոգող կարգավիճակով և գնահատվում է որպես խոցելի տեսակ։

Բնադրավայրերում հանդիպում են առանձին զույգերով, երբեմն 4-6 զույգերից կազմված փոքր գաղութներով, հաճախ՝ կտցարների հետ խառը գուղութներում։ Արարատյան հարթավայրի համար բիոտոպերում ամենուրեք հազվադեպ է։

Վտանգման հիմնական գործոններն են փոքր թվաքանակը և անասունների արածեցումը ենթադրվող բնադրավայրերի մոտ։

Տեսակը խիստ պահպանման կարիք ունի։ Բազմացման շրջանում մարդկանց և անասունների մուտքը կանխելու համար անհրաժեշտ է ցանկապատել բնադրավայրերը։

Պահպանության միջոցառումներ չեն իրականացվում։

Ծանոթագրություններ
------------------

1. 1 2 3  *Հայաստանի Կարմիր գիրք*։ Երևան: Հայաստանի բնապահպանության նախարարություն։ 2010։ ISBN 978-99941-2-420-6

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Տաքսոնոմիա | Avibase · CMS · eBird · GBIF · iNaturalist · NCBI · IRMNG · ITIS TSN · SeaLifeBase · WoRMS |

 |
**Չինգիզ Սալման օկլի Գուրբանով** (ադրբ.՝ Çingiz Salman oğlu Qurbanov, նոյեմբերի 24, 1994(1994-11-24), Həzrə, Qusar District, Ադրբեջան - դեկտեմբերի 29, 2016(2016-12-29), Թովուզի շրջան, Ադրբեջան), Ադրբեջանի զինված ուժերի զինծառայող, զոհվել է 2016 թվականին՝ հայրենիքի պաշտպանության ժամանակ։ Մահից հետո նրան շնորհվել է «Ադրբեջանի ազգային հերոս» կոչում։

Կենսագրություն
--------------

Իլհամ Ալիևը ընդունում է Չինգիզ Գուրբանովի ընտանիքը
Չինգիզ Գուրբանովը ծնվել է 1994 թվականի նոյեմբերի 24-ին Գուսարի շրջանի Հազրա գյուղում։ Չինգիզ Գուրբանովն ավարտել է դպրոցը 2012 թվականին, նույն թվականին ընդունվել է Ադրբեջանի տեխնիկական համալսարան։

2016 թվականին համալսարանն ավարտելուց հետո Չինգիզ Գուրբանովը սկսել է իր զինվորական ծառայությունը այդ տարվա հուլիսին։

Չինգիզ Գուրբանովը սպանվել է 2016 թվականի դեկտեմբերի 29-ին ՝ ադրբեջանա-հայկական սահմանին բախումների ժամանակ։ 2017 թվականի փետրվարի 7-ին, Ադրբեջանի Հանրապետության Նախագահի և Ադրբեջանի զնված ուժերի գերագույն գլխավոր հրամանատար Իլհամ Ալիևի թիվ 1966 հրամանով, Չինգիզ Սալման օկլի Գուրբանովին հետմահու շնորհվել է «Ազգային հերոսի կոչում»՛ Ադրբեջանի Հանրապետության տարածքային ամբողջականության պահպանման գործում իր հատուկ ծառայությունների համար։

Փետրվարի 9-ին Ադրբեջանի Հանրապետության նախագահ Իլհամ Ալիեևն ընդունել է Չինգիզ Գուրբանովի ընտանիքի անդամներին։ Ընդունելության ավարտին Իլհամ Ալիևը զինվորի հայր Սալման Գուրբանովին հանձնել է «Ոսկե աստղ» մեդալը և Բաքվում երեք սենյականոց բնակարանի փաստաթուղթ։

Պարգևներ
--------

* - «Ադրբեջանի ազգային հերոս» և «Ոսկե աստղ» մեդալ (2017)։

Ծանոթագրություններ
------------------

1. ↑  Չինգիզ Սալման օկլի Գուրբանով
2. ↑  Chingiz Gurbanov
3. ↑  Распоряжение Президента Азербайджанской Республики О присвоении Ч.С.Гурбанову звания «Национальный герой Азербайджана»
4. ↑  Müdafiə Nazirliyi
5. ↑  Ադրբեջանի ազգային հերոս
Լյուքսեմբուրգի քաղաքային պատմության թանգարանը
Թանգարանի բակը և տանիքը
**Լյուքսեմբուրգի քաղաքային պատմության թանգարան** (ֆրանս․՝ Musée d'histoire de la Ville de Luxembourg), ցուցադրում է Լյուքսեմբուրգ քաղաքի հազարամյա պատմությունը՝ և՛ մշտական, և՛ ժամանակավոր ցուցանմուշներով։ Հիմնադրվել է 1996 թվականի հունիսի 22-ին և նախագծվել է Լյուքսեմբուրգի ճարտարապետ Քոնի Լենցի կողմից և Repérages-ում՝ Փարիզում։

Թանգարան
--------

Քաղաքի նման, թանգարանն էլ հաջողությամբ համատեղում է հին ճարտարապետությունը՝ նոր ժամանակակից լուծումներով։ Այն տեղակայվել է 17-19-րդ դարերի չորս վերականգնված տներում, որոնք դեռևս կրում են միջնադարյան հնագիտական հետքերը։ Օրինակներ, թե ինչպես կարելի է համատեղել հին շինությունները թանգարանի այցելուների ակնկալիքների հետ․ լողացող ապակիների ճակատամասը և համայնապատկերային վերելակը, որտեղից կարելի է լիարժեք տեսնել բոլոր հարկերը։ Վերելակի հսկայական ապակին կարող է տեղավորել 65 մարդկանց, ովքեր կարող են քարե հիմքերով ստորին մակարդակներում տեսնել տեսարաններ, ինչպես նաև քաղաքի Գրանդ թաղամասի և Ռհամ բարձրավանդակի վերին մակարդակների տեսարանները՝ դարերի ընթացքում բացահայտելով Լյուքսեմբուրգի պատմության փուլերը։ Հետաքրքիր են նաև հնագույն, կամարակապ նկուղները, որոնք հայտնաբերվել են պեղումների աշխատանքների ընթացքում՝ մինչև 1990-ական թվականները։

Ներքևի՝ փողոցին կից հարկի մակարդակում, մշտական հավաքածուն է, որը ցուցադրում է քաղաքի ճարտարապետական և քաղաքային զարգացումը, մինչդեռ վերին հարկերը պահվել են ժամանակավոր ցուցադրությունների համար։ Մուլտիմեդիա համակարգը ընդարձակում է քաղաքի պատմության փաստաթղթերը՝ ներառելով նրա մշակութային, քաղաքական և սոցիալական զարգացումը։ Այն ապահովում է մուտքը դեպի մոտ 10,000 փաստաթղթեր և շուրջ 60 աուդիո-տեսողական տեսանյութեր։

Տեղակայվածություն
-----------------

Թանգարանը տեղակայված է հին քաղաքում՝ rue du Saint-Esprit. Այն հանրության համար բաց է ամեն օր բացի երկուշաբթի օրվանից, ժամը 10։00-18։00։

Ծանոթագրություններ
------------------

1. ↑  "Musée d'histoire de la Ville de Luxembourg", *Luxemburger Lexikon*, Editions Guy Binsfeld, 2006.
2. 1 2  "Musée d'histoire de la Ville de Luxembourg". Retrieved 22 December 2010.
3. ↑  "Profile - Luxembourg City History Museum" Archived 2012-10-23 at the Wayback Machine. *Saatchi Online*. Retrieved 22 December 2010.
4. ↑  "Architecture" Archived 2012-03-16 at the Wayback Machine. *Musée d'histoire de la Ville de Luxembourg*. Retrieved 23 December 2010.
5. 1 2  "Sites d'exposition" Archived 2012-03-06 at the Wayback Machine. *Manifesta 2*. (Ֆրանսերեն) Retrieved 23 December 2010.
6. ↑  "Musée d'histoire de la Ville de Luxembourg" Archived 2011-07-19 at the Wayback Machine. *European Institute of Cultural Routes*. Retrieved 22 December 2010.
7. ↑  "Museums in Luxembourg" Archived 2010-11-24 at the Wayback Machine. *Luxembourg Tourist Office, London*. Retrieved 22 December 2010.

Արտաքին հղումներ
----------------

* Luxembourg City History Museum website
**Էստելլա Կանցիանի** (անգլ.՝ Estella Canziani, հունվարի 12, 1887(1887-01-12), Լոնդոն, Մեծ Բրիտանիայի և Իռլանդիայի միացյալ թագավորություն - օգոստոսի 23, 1964(1964-08-23)), բրիտանացի դիմանկարիչ և բնանկարիչ, ինտերիերի դիզայներ, ճանապարհորդային նոթերի գրող և բանագետ։

Կյանք և աշխատանք
----------------

Էստելլա Կանցիանիի գրքապիտակը
Ծնվել է Լոնդոնում, նկարիչ Լուիզա Սթարրի և իտալացի համայնքային ճարտարապետ Էնրիկո Կանցիանիի դուստրն էր։ Նա ամբողջ կյանքն անցկացրել է Քենսինգթոնյան պալատի հողերում գտնվող իր ընտանեկան տանը։

Նկարչություն է պարապել` նախ սովորելով «Կոպերնիկուս»-ում, Քենսինգթոնյան դպրոցում, որը ղեկավարում էին Սըր Արթուր Քոուփը և Էրսկին Նիկոլը, հետո` Թագավորական Ակադեմիայի դպրոցներում։ Նա ցուցադրվել է Թագավորական Ակադեմիայում, Լիվերպուլում, Միլանում, Վենետիկում և Ֆրանսիայում։ Նրա ամենահայտնի աշխատանքը «Երազանքների սրնգահարը» ջրանկարն էր, որը ցուցադրվել է Թագավորական Ակադեմիայում, 1915 թվականին։ Կարծիք կա, որ աշխատանքի վերարտադրությունները հայտնիությամբ մրցել են Հոլման Հանտի «Աշխարհի լույսը» աշխատանքի հետ։ Նա մեծապես ճամփորդել է Եվրոպայում, հատկապես` Իտալիայում։ Նրա նկարները վավերագրում են Հյուսիսայի Իտալիայի հեռավոր գյուղերում ապրող բնիկների հագուստը և կենսակերպը։

Նա նաև աշխատել է որպես գրքերի պատկերազարդող։ Հրատարակել է երեք ճամփորդական գիրք. «Սավոյայի տարազներ, ավանդույթներ և երգեր», «Պիեմոնտ» և «Ապենենյան լեռների և Ապրուցոյի հողերի միջով»։ Այս աշխատանքների շնորհիվ դարձել է Թագավորական աշխարհագրական միության անդամ։ Նա մի շարք հոդվածներ է հրապարակել Բանասիրական Միություն ամսագրում։ Նաև հրատարակել է «Գրին Փելեյս 3-ի մասին» ինքնակենսագրական գիրքը։

Նրա հավաքածուի մեծ մասը պահվում է Բիրմինգհամի թանգարանում և արվեստի պատկերասրահում։ Կանցիանին քվակեր էր և եղել է Թագավորական Բրիտանացի նկարիչների միության, Արվեստների և Արհեստների ցուցադրման միության, Տեմպերայում նկարիչների միության, Թագավորական միության թռչուններին փրկելու համար, Կենդանիների նկատմամբ դաժանության կանխարգելման միության և Բանասիրական միության անդամ։

Ծանոթագրություններ
------------------

1. 1 2  Benezit Dictionary of Artists — OUP, 2006. — ISBN 978-0-19-977378-7
2. ↑  Grant M. Waters (1975)։ *Dictionary of British Artists Working 1900-1950*։ Eastbourne Fine Art

Արտաքին հղումներ
----------------

* Estella Canziani biography and works Archived 2018-05-01 at the Wayback Machine. (Birmingham Museum & Art Gallery)
* The Other Within: Estella Canziani (Pitt Rivers Museum: England)
* The Pearly Festival: Estella Canziani (The Folklore Society)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Speculative Fiction Database |
|  |
| 

|  Չափորոշչային վերահսկողություն |
| --- |
|  |
| BAV: ADV10154848 · BNF: 12354218k · GND: 129479055 · ICCU: SBLV198096 · ISNI: 0000000081757056 · LCCN: n79055127 · NTA: 072331143 · NUKAT: n2018143584 · SUDOC: 078055083 · VIAF: 110040350 · ULAN: 500071138 · WorldCat VIAF: 110040350 |

 |

 |
Միապետության վերացման հռչակումը, Լեոպոլդ Մորիչի անվան բրոնզ, Հանրապետության հուշարձան, Հանրապետության հրապարակ, Փարիզ, 1883 թվականՖրանսիական հեղափոխության ընթացքում **միապետության չեղարկման հայտարարումը** (ֆր.՝ Proclamation de l ' abolition de la royauté) հռչակվեց Ֆրանսիայի ազգային կոնվենցիայի կողմից՝ 1792 թվականի սեպտեմբերի 21-ին։

Առաջին քայլ
-----------

Կոնվենցիայի պատվիրակներին հանձնարարվել էր վերջ դնել ճգնաժամին, որը ծագել էր Լյուդովիկոս XVI-ի ՝ դեպի Վարեն կանխված փախուստից (1791 թվականի հունիս) և Թյուիլրիի արյունալի գրավումից հետո (1792 թվականի օգոստոսի 10)։ Նրանց միջին դասի ծագումը և նրանց քաղաքական ակտիվությունը նշանակում էր, որ նրանց մեծ մասը համակրանք չէր տածում միապետության նկատմամբ և սեպտեմբերի 20-ին Վալմիի ճակատամարտի հաղթանակը (հեղափոխության առաջին ռազմական հաջողությունը) տեղի ունեցավ նրանց հանդիպման նույն օրը, դրանով իսկ հաստատելով նրանց համոզմունքները։

Առաջարկի վերացում
-----------------

Երբ պատգամավոր Ժան-Մարի Կոլո դ'Էրբուան առաջարկեց վերացնել, նա հանդիպեց փոքրիկ դիմադրության, հատկապես Կլոդ Բազիրը` Ժորժ Ջեքուիզ Դանտոնի ընկերը, փորձեց զսպել ոգևորվածությունը, առաջարկելով քննարկումներ անցկացնել նախքան որևէ որոշում կայացնելը։ Սակայն քահանա Հենրի Գրեգորը՝ Բլոիսի սահմանադրական եպիսկոպոսը, վճռականորեն պատասխանեց ցանկացած բանավեճի առաջարկությանը։

```
«Ի՞նչ կարիք կա քննարկման, երբ բոլորը համաձայն են։ Թագավորները հրեշներն են ինչպես բարոյական առումով, այնպես էլ ֆիզիկական։ Դատարանները հանցագործությունների արհեստանոց են, կոռուպցիայի նախասրահ եւ բռնակալների բույն։ Թագավորների պատմությունը դա ազգերի վկայագրությունն է»։
```

Ժան-Ֆրանսուա Դյուգան աջակցում էր նրան՝ հայտարարելով, որ ցանկացած բանավեճ անիմաստ կլինի "այն բանից հետո, երբ օգոստոսի 10-ին կտարածվեն լույսերը"։ Այս կարճ վեճը բանավեճերի առիթ դարձավ և միաձայն ընդունվեց որոշում ՝ հռչակելով Ֆրանսիայի առաջին հանրապետությունը։

Դարաշրջանի վերջ
---------------

Հանրապետության հռչակումից հետո աճել էին նախկին ռեժիմի մնացորդների վերացման ուղղությամբ պայքարը։ Քանի որ մոտենում էր Հանրապետության հռչակման առաջին տարելիցը, կոնվենցիան ընդունեց մի շարք օրենքներ, փոխարինելով տարածված հին կարգերը և չափման համակարգերը, ներառյալ հին քրիստոնեական օրացույցը։ Այս դրամատիկ փոփոխությունը հզոր խթան հանդիսացավ աճող հակակրոնական հոսքի համար, որն էլ բերեց Ֆրանսիայի ապաքրիստոնեացմանը։ Ֆրանսիական նոր հանրապետական օրացույցը հետ մղեց բոլոր քրիստոնեական կողմնորոշիչները և 1792 թվականի սեպտեմբերի 22-ը համարեց Հանրապետության առաջին լիարժեք օրը միապետությունից հետո՝ որպես առաջին տարվա առաջին օր։

Ծանոթագրություններ
------------------

1. 1 2  Doyle William (1990)։ *The Oxford History of the French Revolution* (2nd ed.)։ Oxford; New York: Oxford University Press։ էջ 206։ ISBN 0-19-925298-X  `|url-access=` պարամետրը գոյություն չունի (օգնություն)
2. 1 2  Doyle, p. 194.
**Մեղուների համաշխարհային օր**, համաշխարհային օր, որը նշվում է մայիսի 20-ին՝ ի հիշատակ ականավոր մեղվաբույծներից մեկի՝ գործունեության այս տեսակի նորարար Անտոն Յանշայի ծննդյան օրվա։ Անտոն Յանշան համարվում է ժամանակակից մեղվաբուծության հիմնադիրներից մեկը։ Օրվա նպատակն է հասարակության ուշադրությունը հրավիրել փոշոտման կարևորության վրա։ Մեղուները և այլ փոշոտողները, ինչպես օրինակ, թիթեռները, չղջիկները և կոլիբրիներն ապահովում են շատ բույսերի, այդ թվում և` մի շարք սննդային մշակաբույսերի վերարտադրությունը։

Տոնի հիմնադրումը կոչված է ընդգծելու մեղվատու մեղուների նշանակությունը բույսերի, այդ թվում՝ գյուղատնտեսական մշակաբույսերի փոշոտման գործընթացում, այսինքն՝ դրանց դերը բուսաբուծության, այգեգործության, բանջարաբուծության և գյուղատնտեսության այլ ճյուղերի մեջ։

2018 Սլովենիայի Բրեզնիցա քաղաքում մեղուների օրվա նվիրված տոնակատարություն
2017 թվականի հոկտեմբերի 18-ին Միավորված Ազգերի Կազմակերպության Գլխավոր ասամբլեան որոշել է մայիսի 20-ը հայտարարել Մեղուների համաշխարհային օր։ Մայիսի 20-ի ընտրությունը կապված է Անտոն Յանշայի (1734-1773) ծննդյան օրվա հետ, որը 18-րդ դարում առաջինն է զբաղվել մեղվապահությամբ իր ծննդավայրում, Սլովենիայում։ Հենց այս երկիրն է առաջարկել նշել տոնը` ընդգծելով այս միջատի աշխատելու մեծ կարողությունը և միևնույն ժամանակ` շատ քիչ ուշադրություն պահանջելը։ Նշվում է մեղվի ունեցած բացառիկ դերը ինչպես փոշոտման, այնպես էլ` մեղր և մեղվապահական այլ մթերքների (մեղվակաթ, մեղրամոմ և ակնամոմ) արտադրության գործում։

2018 թվականին առաջին տոնակատարության համար Սլովենիայում թողարկվել է 2 եվրոյանոց անվանական հուշադրամ։

Մեղուների կարևորություն
-----------------------

Մեղուները, թիթեռները և այլ փոշոտողներն անմիջական ազդեցություն ունեն մեզ վրա։ Ուտելիքը, որ մենք ուտում ենք, օրինակ, միրգն ու բանջարեղենը, անմիջականորեն կախված են փոշոտումից։ Մեղուները, սակայն, միշտ վտանգված են մարդու գործունեության պատճառով։ Միջատները, պեսդիցիդները, հողի օգտագործման արդյունքում առաջացող փոփոխությունները կարող են նվազեցնել մեղուների սնունդը, որը նրանց հանդիպող վտանգներից մեկն է։ Այս և այլ շատ թեմաներ ընդգծվել են ՄԱԿ-ի կողմից։

Տոնի նպատակներ
--------------

Մեղուների համաշխարհային օրը նշելը նպատակ ունի.

* Համաշխարհային քաղաքականության ուշադրությունը հրավիրել մեղուների պաշտպանության կարևորության վրա
* Ընդգծել մեղուների և այլ փոշոտողների կարևորությունը
* Դադարեցնել կենսաբազմազանության նվազեցումը և էկոհամակարգի դեգրադացումը և այսկերպ օժանդակել կայուն զարգացման նպատակին

Ծանոթագրություններ
------------------

1. ↑
2. ↑  On Slovenia’s initiative, the UN proclaims May 20 as World Bee Day
3. ↑  «World Bee Day»։ *www.un.org*
4. ↑  «On Slovenia's initiative, the UN proclaims May 20 as World Bee Day»։ *RTVSLO.si*

Արտաքին հղումներ
----------------

* Պաշտոնական կայք
* Տոնի մասին` ՄԱԿ-ի կայքում
* Первый Всемирный день пчел отметили 20 мая 2018 года // Журнал «Сельскохозяйственные Вести». 21.05.2018

**Տեսանյութեր**

* В ООН появились свои пчелы | Организация Объединенных Наций. 21 мая 2018 г.
* Словения отметила Всемирный день пчёл | NTD.Russian. 21 мая 2018 г.
Երկու ներդաշնակ տատանումների վերադրում
**Զարկումներ**, պարբերաբար փոխվող ամպլիտուդով տատանումներ, որոնք ստացվում են մոտ հաճախություններով երկու ներդաշնակ տատանումների վերադրումից։ Զարկումների առաջացման պատճառն այն է, որ երկու տատանումների փուլերի տարբերությունն այնպես է փոփոխվում, որ ժամանակի որևէ պահին տատանումները լինում են նույն փուլում, որոշ ժամանակ անց՝ հակառակ փուլերում, այնուհետև՝ նորից նույն փուլում են։ Տարբեր ամպլիտուդների ({\displaystyle A\_{1}} և {\displaystyle A\_{2}}) {\displaystyle X\_{1}} և {\displaystyle X\_{2}} ներդաշնակ տատանումների վերադրումից ստացվող {\displaystyle X} տատանման (արդեն ոչ ներդաշնակ) ինտենսիվությունը ({\displaystyle A^{2}}) ժամանակի ընթացքում դանդաղ փոփոխվում է նվազագույն {\displaystyle (A\_{1}-A\_{2})^{2}} արժեքից մինչև առավելագույնը՝ {\displaystyle (A\_{1}+A\_{2})^{2}}։ Վերադրվող տատանումների ֆիզիկական բնույթից կախված՝ զարկերը լինում են մեխանիկական, ձայնային, էլեկտրական կամ էլեկտրամագնիսական։ Լուսային տիրույթի էլեկտրամագնիսական երկու տատանումների վերադրումը հանգեցնում է լուսային բծի պարբերական աղոտացման և պայծառացման։ Մարդկանց դեռևս վաղուց հայտնի են եղել ձայնային զարկերը՝ ղողանջ անունով։ Այն լավ է նկատվում տարբեր հաճախականությունների (զանգվածների) զանգերի միաժամանակյա ճոճման դեպքում։ Մեխանիկական զարկերը կարելի է դիտել զուգահեռ պարաններից կախված տարբեր սեփական հաճախականությունների 2 ճոճանակների վրա։ Տեխնիկայում շատ է տարածված զարկերիի միջոցով տատանումների որևէ աղբյուրի անհայտ հաճախականության չափման մեթոդը։ Զրոյական զարկերի (վերադրվող տատանումների հաճախականությունները հավասարվում են, և զարկերի հաճախականությունը դառնում է 0) երևույթն օգտագործվում է երաժշտական գործիքների լարքի համար։

Գրականություն
-------------

* Ռ․ Ղազարյան

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 669)։*  |
**Լավ Ռադիոն** հիմնադրվել է 2012 թվականի օգոստոսին, իսկ կանոնավոր եթերը սկսվել է 2012 թվականի սեպտեմբերի 1-ից։ Հայաստանի առաջատար ինտերնետային ռադիոկայանն է։

Պատմություն
-----------

Լավ Ռադիոն հայկական ինտերնետային ռադիոկայան է, որի հիմնադիրն է Աղաբեկ Մարգարյանը իսկ սեփականատերը Մեդիա Մարսետ ՍՊԸ-ն, իսկ 2014 թվականի Ապրիլի 11-ից Լավ Ռադիո ՍՊԸ-ն։ Սկսած 2012 թվականի սեպտեմբերի 1-ից Լավ Ռադիոն հեռարձակում է հայկական և արտասահմանյան հիթային կատարումներ՝ իր ունկնդրին մատուցելով որակյալ հնչողությամբ երաժշտություն։

Հեռարձակումը կատարվում է HD 256Կբիթ/վ արագությամբ, 44100 կհց հաճախությամբ և ստերեո հնչողությամբ։

Լավ Ռադիոն կարող են ունկնդրել աշխարհի ցանկացած կետից, որտեղ առկա է ինտերնետ հասանելիություն։ Դրա համար հարկավոր է պարզապես այցել ռադիոկայանի կայք էջը *www.lavradio.am* կամ ներբեռնել ռադիոկայանի պաշտոնական հավելվածը Android և iOS համակարգով աշխատող սարքերի համար։

Հաշվի առնելով ունկնդիրների կարծիքները, ընկերության հիմնադիրները 2012 թվականի դեկտեմբերի 5-ից գործարկեցին Լավ Ռադիոյի նոր ստորաբաժանում, որը կոչվեց Լավ Ռադիո Միքս (Лав Радио Микс, Lav Radio Mix).

Լավ Ռադիո
---------

Լավ Ռադիո 2012 թվականի տարբերանշանը
Լավ Ռադիոյի եթերում հնչում են միայն հայկական հիթային կատարումներ։  

Հեռարձակումը կատարվում է HD 256 Կբիթ/վ արագությամբ, 44100 կհց հաճախությամբ ստերեո հնչողությամբ։

Հասանելի է ռադիոկայանի պաշտոնական հավելվածը Android և iOS համակարգերով աշխատող սարաքվորումների համար։

Ներբեռնեք Android հավելվածը այստեղ։

Ներբեռնեք iOS հավելվածը այստեղ։

Լավ Ռադիո Միքս
--------------

Լավ Ռադիո Միքս ռադիոկայանի 2020 թվականի տարբերանշանը
Լավ Ռադիո Միքսի եթերում հնչում են միայն արտասահմանյան հիթային կատարումներ։  

Հեռարձակումը կատարվում է HD 256 Կբիթ/վ արագությամբ, 44100 կհց հաճախությամբ ստերեո հնչողությամբ։

Հասանելի է ռադիոկայանի պաշտոնական հավելվածը Android և iOS համակարգերով աշխատող սարաքվորումների համար։

Ներբեռնեք Android հավելվածը այստեղ։

Ներբեռնեք iOS հավելվածը այստեղ։

Արտաքին հղումներ
----------------

* Լավ Ռադիոյի պաշտոնական կայք
* Լավ Ռադիոն Ֆեյսբուք ցանցում
* Լավ Ռադիոն TuneIn.com կայքում
* Լավ Ռադիո Միքսը TuneIn.com կայքում
* Լավ Ռադիոն Radioi.net կայքում Archived 2016-12-27 at the Wayback Machine.

Ծանոթագրություններ
------------------

1. ↑  lovi.fm կայքի ստատիստիկան հայկական ռադիոկայանների վերաբերյալ
2. ↑  Guzei.com կայքի ստատիստիկան հայկական ռադիոկայանների վերաբերյալ
**Միքելա Ֆիջինի** (իտալ.՝ Michela Figini, ապրիլի 7, 1966(1966-04-07), Prato, Subdistrict Quinto, Լևենտինա, Տիչինո, Շվեյցարիա), շվեյցարացի լեռնադահուկորդուհի, օլիմպիական և աշխարհի չեմպիոն, աշխարհի կրկնակի գավաթակիր։ Լեռնադահուկային սպորտի պատմության մեջ օլիմպիական ամենաերիտասարդ չեմպիոնուհին է (Սարաևոյի Օլիմպիական խաղերում արագընթաց վայրէջքից հաղթելու պահին Միքելան 17 տարեկան և 315 օրական էր) և աշխարհի ամենաերիտասարդ գավաթակիրը (1984/1985 մրցաշրջանում հաղթանակի պահին 19 տարեկան չկար)։ 1988 թվականին՝ 21 տարեկան հասակում, Կալգարիում արժանացել է Օլիմպիական խաղերի բացման արարողությանը դրոշը կրելու պատվին։

Մարզական կարիերա
----------------

Աշխարհի առաջնությանը նորամուտը կատարել է 1983 թվականի հունվարի 21-ին (Շրուսում համակցված ձևում գրավել է տասներորդ տեղը), իսկ 1983 թվականի մարտի 5-ին՝ 16 տարեկանում, առաջին անգամ բարձրացել է պատվո հարթակին (երրորդ տեղն արագընթաց վայրէջքում)։ Առաջին հաղթանակը տոնել է Մեժևում (Ֆրանսիա) 1984 թվականի հունվարի 28-ին արագընթաց վայրէջքից։ 8 մրցաշրջանում աշխարհի առաջնության փուլերում ունեցել է 26 հաղթանակ՝ մասնակցելով ընդամենը 117 մրցավազքի (հաղթանակները կազմում են 22 %-ը)։ Երկու անգամ անընդմեջ (1984 և 1985 թվականներին) ճանաչվել է Շվեյցարիայի լավագույն սպորտսմենուհի։

Վերջին անգամ աշխարհի գավաթի խաղարկությանը մասնակցել է 1990 թվականի փետրվարի 11-ին Մարիբելում (Ֆրանսիա) (գերհսկա ձևում 11-րդ տեղը)։ Կարիերան ավարտել է 1990 թվականի գարնանը՝ 24 տարեկանում, մարզիչ Յան Տիշհաուզերի հետ ունեցած կոնֆլիկտի պատճառով. վերջինս Միքելային մեղադրել էր մարզումների սխալ մեթոդների ու հավաքականի մթնոլորտի վատթարացման համար։ Այդ նույն մրցաշրջանում տարբեր պատճառներով կարիերան ավարտել են շվեյցարացի հայտնի 2 լեռնադահուկորդներ՝ աշխարհի եռակի չեմպիոն, աշխարհի կրկնակի գավաթակիր 26-ամյա Մարիա Վալլիզերը և օլիմպիական չեմպիոն, աշխարհի քառակի գավաթակիր, աշխարհի քառակի չեմպիոն Պիրմին Ցուրբրիգենը։

Անձնական կյանք
--------------

Միքելա Ֆիջինին ամուսնացել է իտալացի լեռնադահուկորդ Իվանո Կոմոցիի հետ (ծնված 1962 թվականին), որը մասնակցել է 1988 թվականի Օլիմպիական խաղերին և հսկա սլալոմում գրավել 4-րդ տեղը։ Նրանք ունեն երկու երեխա։

Հաղթանակներ աշխարհի գավաթի խաղարկությունում
-------------------------------------------

* **Ընդհանուր հաշիվ** (2) – 1984/85, 1987/88
* Արագընթաց վայրէջք (4) – 1984/85, 1986/87, 1987/88, 1988/89
* Հսկա սլալոմ – 1984/85
* Սուպերհսկա – 1987/88

Ծանոթագրություններ
------------------

1. ↑  Из истории горнолыжного спорта(չաշխատող հղում)
2. ↑  Switzerland's Figini Retires After Feud — *The New York Times, May 5, 1990* (անգլ.)
3. ↑  Michela Figini Archived 2020-04-17 at the Wayback Machine.. sports-reference.com

Արտաքին հղումներ
----------------

* Միքելա Ֆիջինի – օլիմպիական վիճակագրությունը *Sports-Reference.com* կայքում (անգլ.)
* Միքելա Ֆիջինի – վիճակագրությունը FIS կայքում
* Ski-db.com – Միքելա Ֆիջինի։ Արդյունքներ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FIS (դահուկավազք) · ski-db.com |
|  |
| Բառարաններ և հանրագիտարաններ | Մեծ նորվեգական · Munzinger · Universalis |
|  |
| Չափորոշչային վերահսկողություն | LCCN: n84143970 · VIAF: 23545965 · WorldCat VIAF: 23545965 |

 |
| **՞**Սպիտակաթև ջրածիծառ |
| --- |
|   |
|  |
| Գիտական դասակարգում |
| 

|
|  |
| Թագավորություն | կենդանիներ |
|
|
|
|
|
|
|
|
|
|
|
|
|
|
|
|
|
|
|
| Ընտանիք | ջրածիծառներ |
|
|
|
|
|
|
|
|
|

 |
|  Լատիներեն անվանում |
| Chlidonias leucopterus

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : ??? |
|  Արեալ |
| պատկեր |
|   Տարածվածություն |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


*Chlidonias leucopterus*
**Սպիտակաթև ջրածիծառ** (լատին․՝ Chlidonias leucopterus), ջրածիծառների ընտանիքի թռչուն։

Արտաքին տեսքը
-------------

Բնադրողվող է, տարածված։ Մարմնի երկարությունը 20-23 սմ է, թևերի բացվածքը՝ 63-67 սմ, կենդանի զանգվածը՝ 74 գ։ Բնադրման շրջանում հասուն թռչնիի մարմինը սև է, դաստակաթևը, գոտկատեղը, ներքնապոչը և պոչը՝ սպիտակ, թափահարողները՝ մոխրագույն, թևատակը՝ սև շերտերով։ Ոտքերը բաց կարմիր են, կտուցը՝ կարճ, սևավուն։ Փետրավորման շրջանում փետրածածկը սև ու սպիտակ թվացյալ խայտերով է։ Հետբնադրման շրջանում մարմինը սպիտակ է, մեջքը, թևերը՝ մոխրագույն, ականջին կա փոքր սև բիծ, գագաթին՝ սև բիծ։ Երիտասարդի թասակը սևավուն է, մեջքը՝ մուգ դարչնագույն-մոխրագույն, թևավերևը՝ մոխրագույն՝ արտաքին և հետին մուգ եզրերով։

Կենսակերպը
----------

Խիստ երամային թռչուն է։ Սովորաբար չի խուսափում մարդկանց ներկայությունից։ Թռիչքը՝ թևերի դանդաղ և խոր թափահարումներով։ Արձակում է ցածր տոնայնության ծվծվոցներ։ Հաճախ, թևերը վեր բարձրացրած և առանց թափահարումների, ազատ անկում է կատարում ջրի մեջ և, մինչև ուսերը սուզվելով, կտուցով ջրից դուրս է հանում որսին։ Բնակվում է ձկնաբուծական լճակներում, լճերում, դանդաղահոս գետերում։ Սնվում է ջրային անողնաշարավորներով, մանր ձկներով։ Գարնանային վերադարձը՝ ապրիլի վերջ-մայիսի սկզբին։ Աշնանային չուն՝ մինչև նոյեմբերի վերջը։ Կենսակերպը լրացուցիչ ուսումնասիրության կարիք ունի։

Սերունդը և նրա խնամքը
---------------------

Բնադրազույգերը ձևավորվում են մայիսի սկզբից։ Բույնը լողացող հարթակ է՝ եղեգնուտում, կամ ոչ խոր փոսիկ՝ գետնին։ Դնում է 35 մմ տրամագծով, բաց դարչնադեղին՝ սև պտերով 2-3 ձու։ Երիտասարդ թռչունները հայտնվում են հուլիսի առաջին կեսից մինչև չուի երամներ կազմելը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
| **՞**Մորուշահրիկ |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Թռչուններ |
|
|
|
|
|
|
|
| Ընտանիք | Շահրիկներ |
|
|
|
|
|
|
|
|
|

 |
|  Լատիներեն անվանում |
| Silvia curruca

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : ??? |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


*Curruca curruca*
**Մորուշահրիկ** (լատին․՝ Silvia curruca), շահրիկների ընտանիքի թռչուն։ Բնադրվող է, քիչ տարածված։ Մարմնի երկարությունը 12,5-13,5 սմ է, թևերի բացվածքը՝ 16,5-20,5 սմ, կենդանի զանգվածը՝ 11-12 գ։ Մոխրավուն շահրիկ է, պոչը և թևերը՝ կարճ, ոտքերը՝ մուգ մոխրագույն, հոնքը (աշնանը)՝ բաց գույնի։ Արուի մարմինը վերևից դարչնավուն մոխրագույն է, գլուխը՝ մոխրագույն, ունկընկալները՝ սևավուն։ Էգի փետրածածկն ավելի բաց գույնի է։ Արուները չափազանց շարժունակ են, աղմկոտ ձայնով անընդմեջ ու երկար ժամանակ երգում են թփուտների թաքստոցում։

Բնակավայր
---------

Բնակվում են չոր թփուտներում, չուի ընթացքում լայնորեն տարածված են։ Սնվում են անողնաշարավորներով, հատապտուղներով։ Գարնանային վերադարձը՝ մարտի 2-րդ տասնօրյակից, ակտիվ երգող արուները գրանցված են ապրիլից հուլիսի 1-ին տասնօրյակը, որի ընթացքում ձևավորվում են հարսանեկան զույգերը։ Արուն թփի վրայից ուղղահայաց թռիչքով հեռանում է 50-60 մ, ապա 1 խոշոր հանգույցապտույտ գործելով՝ տեղավորվում նույն թփի վրա՝ շարունակելով երգը։

Բույն
-----

Բույնը կառուցում է (մայիսից-հունիս) էգը՝ 6 օրում։ Այն գավաթաձև է (տրամագիծը՝ 91-105 մմ)՝ չոր խոտաբույսերից։ Բներում առաջին ձվերը հայտնվում են մայիսից հուլիսի առաջին օրերը։ Դնում է 17 մմ տրամագծով, սպիտակ՝ մոխրագույն պտերով 4-6 ձու (1 ձուն կազմում է մայր թռչունի միջին կենդանի զանգվածի 14%-ը)։ Թխսակալումէէգը՝ 11-12 օր։ Մայիսից մինչև հուլիսի առաջին օրերը պարբերաբար դուրս են գալիս առաջին ձագերը (Խոսրովի անտառ արգելոցում գրանցված են հունիսի 2-րդ կեսից)։

Ձագեր
-----

Ձագերը բնից դուրս են գալիս կյանքի 11-12-րդ օրը, ևս մի քանի օր ծնողների խնամքի տակ ձեռք են բերում աներեր թռչելու ունակություն։ Աշնանային չուն՝ օգոստոս-սեպտեմբերին։ Օգտակար է. որոշակի նշանակություն ունի վնասատուների ոչնչացման գործում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · NCBI |

 |
|  |
| --- |
| **Ռաֆլեզիաներ** |
|  |
|
| **Դասակարգում** |
| **Թագավորություն** | Բույսեր (Plantae) |
| **Ենթաթագավորություն** | *Viridiplantae* |
| **Ինֆրաթագավորություն** | *Streptophyta* |
| **Վերնաբաժին** | Բարձրակարգ բույսեր (Embryophyta) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Մալպիգիածաղկավորներ (Malpighiales) |
| **Ընտանիք** | **Ռաֆլեզիաներ** (Rafflesiaceae)Dumort. 1829 |

**Ռաֆլեզիաներ** (լատ. Rafflesiaceae), երկշաքիլավորների (Magnoliopsida) դասին պատկանող մակաբույծ բույսերի ընտանիք։ Ներառում է ավելի քան 30 տեսակ, որոնք միավորված են երեք ցեղերի մեջ։ Միտոքոնդրիալ ԴՆԹ-ի գեների ուսումնասիրությունները ցույց են տվել, որ տվյալ ընտանիքը ընդգրկվում է *Malpighiales* կարգի մեջ։

Կենսաբանական նկարագրություն
---------------------------

Rafflesia kerrii․ ծաղկի կենտրոնական մաս
Համաձայն APG II դասակարգաման համակարգի, տվյալ ընտանիքը կազմված է երեք ցեղից. Ռաֆլեզիա, Ռիզանթես և Սապրիա։

Ռաֆլեզիաները մակաբույծ բույսեր են, որոնք ապրում են տարբեր բույսերի արմատների և ցողունների մեջ։ Ամբողջ մարմինը կազմված է միայն ծաղկից կամ ծաղկաբույլից, այն դեպքում երբ բույսի վեգետատիվ մասը գտնվում է տիրոջ արմատի կամ տիրոջ ճյուղի մեջ և չի երևվում դրսից։ Բույս-տիրոջ հյուսվածքներում ռաֆլեզիաները տարածվում են բջջային քարշապարանների տեսքով, որոնք հիշեցնում են սնկի հիֆերը։ Մակաբուծության այսպիսի տեսակը կոչվում է *էնդոպարազիտիզմ*։

Ծաղկավոր բույսերից նման գոյացություններ ունեն միայն խոլորձները և ռաֆլեզիաները։

Պտուղը հատապտուղ է․ սպիտակուցով և չանդամատված սաղմով սերմ։

Դասակարգում
-----------

### Տաքսոնոմիական դիրքորոշում

Ըստ APG III (2009) դասակարգաման համակարգի այս ընտանիքը միացված է Malpighiales դասին։

Տաքսոնոմիական դիրքորոշումը ըստ APG II (2003) դասակարգման համակարգի անորոշ է համարվում, ընտանիքը ներառվում է «ընտանիքների և ցեղերի շարքի մեջ, որոնք չունեն APG II դասակարգման համակարգի մեջ հաստատուն տեղ»։ Ավելի վաղ ընտանիքը ներառվում էր Malpighiales կարգի մեջ կամ ներառվում է մի առանձին Rafflesiales կարգի մեջ։

### Ցեղեր

APG II դասակարգման համակարգի համաձայն ընտանիքի մեջ ներառվում է երեք ցեղ։

* Rafflesia typus - Ռաֆլեզիա
* Rhizanthes - Ռիզանթես
* Sapria - Սապրիա

Ավելի վաղ ընտանիքը ներառում նաև ուրիշ ցեղերի մեջ. Apodanthes, Cytinus, Hydnora, Pilostyles, Prosopanche. 

|  |  |
| --- | --- |
|  |  |
| Սապրիայի կոկոնը և ծաղիկը |

Ծանոթագրություններ
------------------

1. 1 2  Barkman T. J. Lim S.-H. Mat Salleh K. Nais J. (2004). Mitochondrial DNA sequences reveal the photosynthetic relatives of Rafflesia, the world’s largest flower. Proceedings of National Acadademy of Science of the USA, vol. 101, p. 787—792.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական |
|  |
| Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | Microsoft: 2778296931 |

 |
Ալեքսանդր Ալեքսանդրովիչի ծնողները
Մեծ Իշխան Ալեքսանդր Ալեքսանդրովիչը (ռուս.՝ Великий Князь Александр Александрович Романов, հունիսի 7, 1869(1869-06-07), Սանկտ Պետերբուրգ, Ռուսական կայսրություն - մայիսի 2, 1870(1870-05-02), Սանկտ Պետերբուրգ, Ռուսական կայսրություն), ռուս կայսր Ալեքսանդր III-ի և նրա կնոջ Մարիա Ֆեոդորովնայի երկրորդ զավակն էր։ Նա ծնվել է 1869 թվականի հունիսի 7-ին և մահացել 11 ամիս անց՝ 1970 թվականի մայիսի 2-ին Ցարսկոյե Սելոյում մինինգիտ հիվանդությունից։ Նրա հայրը գահին հավակնող մեծ իշխան Ալեքսանդրն էր։ Մայրը՝ ապագա կայսրուհի Մարիա Ֆեոդորովնան իր մորը՝ Դանիայի թագուհի Լուիզային նամակով գրել էր երեխայի մահվանից հետո՝ «Բժիշկը ասաց, որ նա չի տառապում, սակայն նրան նայելով մենք էինք տառապում»։

Ալեքսանդրի ավագ եղբայրը ապագա կայսր Նիկոլայ II-ն էր։

Երեխայի մահը բացասական է անդրադարձել նրա ծնողների վրա։ Մարիա Ֆեոդորովնայի կյանքում սա առաջին հարազատ անձնավորության կորուստն էր։ Հետագայում նա նաև կկորցներ իր երեք մյուս տղաներին և ամուսնուն։ Երեխայի մահը պատրվակ հանդիսացավ որպեսզի նրա ծնողները՝ ապագա կայսրն ու կայսրուհին հոգեպես ավելի մտերմանային։
Դագաղ գիշերները հսկում էր Ալեքսանդրի (ապագա Ալեքսանդր III) ադյուտանտ՝ Սերգեյ Շերեմետևը, որը ուղեկցում էր մարմինը դեպի ամրոց։
Նրա մարմինը հանգչում է Սանկտ Պետերբուրգի Սուրբ Պողոս և Պետրոս տաճարում։

Ծանոթագրություններ
------------------

1. ↑  Родословная книга Всероссiйскаго дворянства. // Составилъ В. Дурасов. — Ч. I. — Градъ Св. Петра, 1906.
2. ↑  Мемуары графа С. Д. Шереметьева. М.: Индрик, 2004. c.423-424
Կարլ Գուստավ Յունգ
**Էնանտիոդրոմիան** (հուն. ἐνάντιος, enantios, հակառակ + δρόμος, dromos, ընդառաջ վազելով), բոլոր բևեռացված երևույթների իրենց հակառակին վերածվելու հակումն է։ Հոգեբանական օրենք է հույն փիլիսոփա Հերակլիտոսի կողմից առաջարկված, որ պնդում է՝ վաղ թե ուշ բոլոր երևույթները վերածվում են իրենց հակառակին։ Նա մասնավորապես գրում է. 

> Եվ բնությունը ձգտում է հակադրությունների ու դրանցից է ստեղծում համահունչը, ոչ թե միանմանից։
> 
> 

Հերակլիտոսի կարծիքով ամբողջ գոյությունը կազմված է հակադրություններից, որոնք գտնվում են անընդհատ հակամարտության մեջ։ Սակայն, կայացման տեսանկյունից, դրանք դիտարկվում են որպես մեկ ամբողջություն և բնական գործընթացը պայմանավորված է միայն երևույթի իր իսկ հակադրությանն անցնելու գործընթացով։ Օրը փոխարինվում է գիշերով, տաքը՝ սառով և այլն։ Հերակլիտոսը պնդում է, որ «հակամարտությունն ամեն ինչի հայրն է»։ Նրա կարծիքով բնությունը, հասարակությունը և նույնիսկ մարդը կառուցված են համաձայն էնանտիոդրոմիայի սկզբունքի։
Որոշ փիլիսոփաներ հակադրվում էին Հերակլիտոսի կարծիքին, ենթադրելով, որ հակադրություններն ամենևին էլ գոյության անհրաժեշտ պայման չեն և հնարավոր է ստեղծել այնպիսի հասարակություն, որը զերծ կլինի հակամարտություններից և կոնֆլիկտներից։ Այսպես, Էպիկուրի (մ. թ. ա. 341-270 թթ.) կարծիքով, անընդհատ կրկնվող պատերազմներից սկիզբ առնող ավերածություններն ու տառապանքները վերջապես կստիպեն մարդուն հրաժարվել դրանցից, քանի-որ մարդը ձգտում է ձերբազատվել բոլոր դժվարություններից ու տանջանքներից։

Եզրն առաջ է քաշել Կարլ Գուստավ Յունգը։ Յունգի կարծիքով եթե գիտակցականը որոշում է ինչ-որ ծայրահեղ միակողմանի հակում, ապա որոշ ժամանակ անց հոգեկանում հայտնվում է ուժգնությամբ դրան հավասար, սակայն հակառակ ուղղված ուժ (ռուս.՝ контрпозиция)։ Սկզբում գիտակցված դրսևորումը դրա համար հասանելի չէ, սակայն հետագայում Էգո-ի արգելքներն ու գիտակցության վերահսկումը հաղթահարվում են։

Ծանոթագրություններ
------------------

1. ↑  В. Зеленский. Словарь аналитической психологии. |  Archived 2014-08-14 at the Wayback Machine.